Найбольшай адказнасці патрабуе работа ў басейне. Пастаянна там знаходзіцца хтосьці з інструктараў-метадыстаў. Іх у нас трое: Анастасія Ясіновіч, Анастасія Паталей і Васілій Ажарэльеў. Трэба адзначыць, што папулярнасць басейна расце. У дзень яго наведваюць ад 130 да 170 чалавек. Выхаднымі лічба бывае значна большай. Уражвае актыўнасць людзей пенсіённага ўзросту. Прыходзяць да нас цэлыя сем’і, мамы з дзецьмі, моладзь. Прадпрыемствы пачалі актыўна арганізоўваць карпаратыўныя сеансы. Гэта дае магчымасць асобным калектывам выбраць зручны час. Сярод пачынальнікаў карыснай справы – СТАА “Данпрод”, РЭС, ДРБУ № 167, магазін “Еўраопт”, воінская часць, РАУС.